Diari Oficial de la Generalitat Valenciana


Sumari del DOGV 6540, del 10-06-2011 (2011/6544)

Extracte de resolucions de la Secretaria Autonòmica de Justícia, per les quals s'acorda la inscripció al Registre de Fundacions de la Comunitat Valenciana, de Fundació Assut de la Comunitat Valenciana per la Sostenibilitat dels Sistemes Litorals de la Mediterrània, Fundació Nexe de la Comunitat Valenciana, Pietas et Litterae Fundación de la Comunitat Valenciana, Fundación Salvador Mollà de la Comunitat Valenciana, Fundació Privada Divina Providència Vinaròs Fundació de la Comunitat Valenciana, i Fundació de la Comunitat Valencià Auditori Teulada-Moraira.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6544


Data del document
:   25-05-2011

Organisme emissor
:   Conselleria de Justícia i Administracions Públiques

Tipus de document
:   Extracte

Extracte de resolucions de la Secretaria Autonòmica de Justícia, per les quals s'acorda la inscripció al Registre de Fundacions de la Comunitat Valenciana, de Fundació Assut de la Comunitat Valenciana per la Sostenibilitat dels Sistemes Litorals de la Mediterrània, Fundació Nexe de la Comunitat Valenciana, Pietas et Litterae Fundación de la Comunitat Valenciana, Fundación Salvador Mollà de la Comunitat Valenciana, Fundació Privada Divina Providència Vinaròs Fundació de la Comunitat Valenciana, i Fundació de la Comunitat Valencià Auditori Teulada-Moraira. [2011/6544]  
En compliment del que disposa l'article 29.h), de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol, en què s'estableix com a funció específica del Protectorat el «donar publicitat a l'existència i activitats de les fundacions», s'indica el següent:  
  
  
Primer. Per Resolució de data 8 de març de 2011, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Assut de la Comunitat Valenciana per la Sostenibilitat dels Sistemes Litorals de la Mediterrània, amb el número 545V i classificar-la amb el caràcter mediambiental. El seu domicili radicarà a Massamagrell, carrer Major, núm. 37, districte postal 46666.  
La Fundació Assut té com a objecte general la defensa, conservació i gestió del paisatge natural i humà del territori valencià, la biodiversitat i el patrimoni cultural, i estableix, com a línies principals de treball, la recuperació dels sistemes litorals i prelitorals de la Comunitat Valenciana, en particular de l'Horta i l'Albufera de València, així com la investigació, la divulgació, la sensibilització i la implicació de la societat en aquest objectiu.  
Són fins que persegueix de la Fundació:  
- La millora de la qualitat mediambiental de l'entorn natural, urbà i periurbà.   
- La protecció, conservació i gestió del patrimoni natural i humà, a través d'instruments de participació del territori vigents.   
  
- L'estudi i investigació del territori i del patrimoni natural i humà.   
  
- La difusió, divulgació i promoció dels valors naturals, històrics, paisatgístics i culturals de la nostra societat i l'intercanvi de coneixements.   
- Estimular i promoure la labor del voluntariat i la participació dels ciutadans en la conservació i recuperació del Patrimoni natural i humà   
  
- L'exercir un paper aglutinador, vertebrador i dinamitzador d'àmbit local, comarcal i supracomarcal.   
- L'establiment com a garant de l'atenció del territori i el patrimoni natural i cultural.  
Pel seu caràcter eminentment conservacionista, cultural, divulgatiu i de suport a la investigació, la Fundació no s'adscriu a cap ideologia política o religiosa determinada, ni podrà servir altres fins que els expressats en aquest article, sense que això signifique cap renúncia a la participació que en la vida pública li corresponga com a entitat que exerceix activitats d'interés general, a través de les vies legalment establides.   
Per al compliment d'aquests fins, la Fundació, a través del seu Patronat i d'un equip idoni de professionals, s'ocuparà de l'anàlisi, interpretació i desenrotllament de totes aquelles activitats que s'estimen necessàries i que vagen dirigides a fi de la mateixa.   
Per a la consecució dels fins esmentats, la Fundació realitzarà les actuacions següents:  
- Col·laborar en la conservació del paisatge, del medi natural i agrícola, dins i fora dels espais naturals actualment protegits o que en el futur pogueren estar-ho.  
- Promoure i fomentar iniciatives en pro de la millora i sostenibilitat dels ecosistemes litorals i, en particular, dels aiguamolls costaners del Mediterrani.   
- Promoure i fomentar iniciatives en pro de la millora i sostenibilitat dels espais agrícoles històrics i, en particular, de les hortes, dels seus sistemes tradicionals de reg, del seu parcel·lari i del patrimoni, tant d'hidràulic com arquitectònic, que engloben.  
- Participar en la gestió del territori a través de les fórmules que puguen determinar-se, mitjançant l'adquisició de terrenys, custòdia del territori, etc.  
- Col·laborar en la integració d'usos en el territori i en la resolució de problemes de degradació, l'aprofitament sostenible dels recursos naturals (sòl, aigua,...) i el desenrotllament harmònic del medi ambient en les zones urbanes i periurbanes.   
- Desenrotllar i mediar en actuacions dirigides a la recuperació i conservació de biodiversitat i en especial de les espècies de fauna i flora amenaçada i els seus hàbitats.   
- Contribuir en la integració de certs usos i a una explotació responsable dels recursos naturals, fomentant la sostenibilitat de les activitats econòmiques i amb especial insistència en el turisme, l'agricultura, la caça, la pesca, la ramaderia i la indústria.   
- Promoure i fomentar la labor d'investigació en el marc territorial definit i que es troben relacionats amb el paisatge natural i humà, dels hàbitats naturals i les seues espècies, així com del patrimoni cultural (material i immaterial).  
- La confecció, edició i difusió d'estudis relacionats amb les matèries relacionades amb els fins perseguits.  
- Col·laborar amb quantes persones, organismes i institucions, públiques o privades, nacionals o internacionals, estiguen constituïdes o es constituïsquen en el futur, amb semblants o idèntics objectius als de la Fundació.   
- Organitzar i promoure programes i campanyes de sensibilització i educació, que promoguen la conservació dels valors del patrimoni natural, cultural i paisatgístic.  
- Organitzar, celebrar i promocionar conferències, col·loquis, debats, seminaris tallers, jornades, cursos, exposicions, simposis, congressos, visites i intercanvis i altres activitats anàlogues, dirigides tant al compliment dels objectius de la Fundació com per a un millor coneixement dels seus fins.  
- Realitzar, en general, aquelles activitats lícites, necessàries per a la consecució de tots els fins i objectius exposats.  
L'enumeració realitzada d'activitats i fins té caràcter merament enunciatiu i no limitador del contingut de l'objecte fundacional, per la qual cosa no suposarà obligatorietat per al Patronat atendre al desenrotllament de totes elles. En tot cas, l'òrgan de govern de la Fundació decidirà lliurement sobre l'aplicació dels recursos de cada any natural a les activitats i fins propis de l'objecte fundacional, sense més limitacions que les legals i amb observança de les regles específiques.  
  
A més, a fi d'obtindre ingressos, la Fundació podrà realitzar activitats mercantils, l'objecte de la qual estiga relacionat amb els fins fundacionals o siguen complementàries o auxiliars de les anteriors, amb sotmetiment a les normes reguladores de la defensa de la competència."  
  
D'acord amb l'article 9 dels seus Estatuts, relatiu als beneficiaris:   
  
Sense perjudici que els destinataris bàsics de les activitats de la Fundació siguen potencialment tots els integrants del col·lectiu social del seu àmbit territorial d'actuació, en particular podran ser beneficiaris de la Fundació les persones físiques i jurídiques en què concórrega alguna o diverses de les circumstàncies següents:   
- Residir a l'àmbit territorial en què es dirigeix l'activitat fundacional i en particular els sistemes litorals i prelitorals de la Comunitat Valenciana, o bé desenrotllar la seua activitat professional, laboral o de qualsevol altre tipus en directa relació amb el referit àmbit territorial.  
  
- Desenrotllar activitats dirigides al coneixement científic, la conservació i la promoció dels valors propis del patrimoni natural, cultural i del paisatge.  
- Exercir activitats econòmiques compatibles amb el desenrotllament sostenible i l'ús racional dels recursos naturals.  
- Qualssevol altres persones que contribuïsquen a la consecució de les activitats enumerades en l'article 8 d'aquests Estatuts.  
La Fundació atorgarà els seus beneficis -amb els criteris d'imparcialitat, no discriminació i objectivitat- a les persones o entitats que, reunint les condicions expressades anteriorment, estime el Patronat que són legítimes creditores dels mateixos, d'acord amb les bases, normes o regles que s'establisquen a aquest efecte.  
Ningú no podrà al·legar, enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
  
Segon. Per Resolució de 5 d'abril de 2011, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana la Fundació Nexe de la Comunitat Valenciana, amb el número 546V i classificada amb caràcter cultural i cívic. El seu domicili radicarà a València, plaça d'Hondures núm. 29, porta 33 dreta, districte postal 46511.  
La Fundació té com a objectiu fonamental potenciar els valors culturals, lingüístics, socials, econòmics i ambientals del poble valencià.  
  
El desenrotllament de l'objecte de la fundació es du a terme per mitjà d'alguna de les formes següents d'actuació, sense ànim restrictiu: reunions sectorials, fòrums de debat, conferències, tertúlies, seminaris, jornades, cursos, congressos, exposicions, concerts, funcions de teatre o cine, estudis, butlletins, publicacions, excursions, campanyes de sensibilització, convocatòries de beques i premis, edició de llocs web, convenis amb entitats públiques i privades, etc.  
Correspon al Patronat de la Fundació determinar la manera en què s'han de complir els fins enumerats en aquest article. Les prestacions de la Fundació es realitzen de forma no lucrativa.  
Els beneficiaris potencials de la Fundació són el conjunt de la ciutadania valenciana. La Fundació atorgarà -amb criteris d'imparcialitat, objectivitat i no discriminació- els seus beneficis a persones o entitats d'acord amb les bases, les normes o les regles que el Patronat establisca amb aquesta finalitat. Ningú no podrà al·legar, davant de la Fundació, dret preferent de gaudir dels seus beneficis, ni imposar la seua atribució a cap persona o entitat determinades.   
  
Tercer. Per Resolució de 26 d'abril de 2011, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Pietas et Litterae Fundació de la Comunitat Valenciana, amb el número 547V i classificar-la amb el caràcter de docent. El seu domicili radicarà a València, carrer Salvador Pau, núm.34 - pta 6, districte postal 46084  
Són fins de la Fundació:  
1r. L'educació, formació i ensenyança confessional, d'acord amb els principis i valors propis de la doctrina de l'Església Catòlica.  
2n. La formació inicial i permanent, científica o professional, del professorat, personal no docent i altres professionals, especialment de l'educació, i dels qui estiguen, d'alguna manera, relacionats amb l'ensenyament, la família o la gent jove.  
3r. La contribució a la continuïtat i la millora de projectes educatius de qualitat, els titulars dels quals no poden o no desitgen continuar amb la seua tasca.  
4t. L'orientació i assessorament a altres organitzacions en aquells objectius afins amb els de la Fundació.  
5é. La defensa, promoció i impuls dels drets cívics, educatius, culturals i la promoció de la investigació, així com la implantació de fórmules i instruments que contribuïsquen a la millora de la qualitat de l'ensenyança, l'educació i la investigació científica.  
6é. El finançament, a través de la concessió d'ajudes econòmiques per a l'exercici d'activitats educatives i empresarials de la formació, i la promoció d'activitats extraescolars d'oci i culturals, que contribuïsquen a una millor formació dels alumnes escolaritzats en nivells d'ensenyament reglat i obligatori.  
7é. El finançament i sosteniment de centres de formació vocacional d'instituts religiosos o altres institucions canòniques, existents o que existisquen en un futur, i que participen i inspiren la Fundació, així com el finançament i sosteniment de les dites institucions religioses.  
L'enunciació dels esmentats fins no comporta cap obligació d'atendre a tots i cada un d'ells, ni els atorga orde de cap prelació.  
Tenint-se per no posades les mencions subratllades, d'acord amb el que preveu el Fonament Jurídic Seté de la present resolució.  
Seran potencials beneficiaris de la Fundació: la família, la infància i la joventut i les institucions religioses que determine la Fundació. Podran ser beneficiaris de la Fundació els centres educatius de qualsevol classe i grau, participats per la Fundació, així com les entitats que col·laboren amb ella. També podrà ser-ho qualsevol persona que, directament o indirectament, participe en les activitats realitzades per les entitats relacionades i en concret:  
1. Els professors, alumnes, antics alumnes, personal no docent, etc. relacionats amb els centres educatius participats per la Fundació.  
  
2. Els monitors, col·laboradors, beneficiaris, etc. de les entitats sense ànim de lucre que col·laboren amb els centres educatius i la Fundació, així com qualsevol classe de persones que participen en les seues activitats, i totes les persones físiques i jurídiques que realitzen activitats semblants o complementàries a les de la Fundació i que puguen ajudar a la consecució del seu fi fundacional.  
La Fundació atorgarà -democràticament i amb criteris d'imparcialitat, objectivitat i no discriminació- els seus beneficis a les persones o entitats que reunint les condicions expressades anteriorment estime el Patronat que són legítimes creditores dels mateixos, d'acord amb les bases, normes o regles que s'establisquen a aquest efecte.  
Ningú no podrà al·legar, enfront de la Fundació, dret a gaudir dels seus beneficis, ni imposar la seua atribució a persona o entitat determinada..  
  
Quart. Per Resolució de data 9 de maig de 2011, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana la Fundació Salvador Mollà de la Comunitat Valenciana, amb el número el número 548V i classificar-la amb el caràcter de cultural. El seu domicili radicarà a Ontinyent, partida Alqueries número 16, districte postal 46591  
Són fins de la Fundació:  
La promoció i divulgació de les activitats culturals, relacionades amb la música, les arts escèniques i les arts plàstiques en general, així com iniciatives lúdiques i artesanals, per a fomentar determinats espais urbans, i promocionar igualment iniciatives experimentals de naturalesa artística, i projectar el propi edifici de El Filaner com una proposta turística.  
Per la seua banda, l'article 4, relatiu a les activitats conduents a la consecució de tals fins, assenyala que la Fundació realitzarà les activitats següents:  
Exposicions, actuacions musicals, conferències, video-forums, interpretacions, trobades, fires d'artesania i altres activitats de caràcter social.  
A més, i a fi d'obtindre ingressos, la Fundació podrà realitzar activitats mercantils, l'objecte de les quals estiga relacionat amb els fins fundacionals o siguen complementàries o accessòries de les anteriors, amb sotmetiment a les normes reguladores de defensa de la competència.  
Els fins fundacionals de la Fundació es dirigeixen, amb caràcter genèric, a les següents col·lectivitats de persones:  
Grup d'artistes de la música, les arts escèniques i les arts plàstiques.  
El Patronat, a l'hora de determinar els beneficiaris de l'activitat de la Fundació, actuarà amb criteris d'imparcialitat, objectivitat, així com el de la selecció democràtica dels mateixos, de conformitat amb el que preveu l'article 3.3, de la Llei 8/1998, de 9 de desembre,de Fundacions de la Comunitat Valenciana.  
  
Cinqué. Per Resolució de data 12 de maig de 2011, del secretari autonòmic de Justícia de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la Fundació Privada Divina Providència Vinaròs Fundació de la Comunitat Valenciana, amb el número amb el número 99C, i classificar-la amb el caràcter docent i assistencial. El seu domicili radicarà a Vinaròs, carrer Convent núm. 10, districte postal 12102.  
Els fins de la Fundació són:   
1) L'educació en els diversos nivells i graus del sistema educatiu, mitjançant la direcció i administració de centres educatius; la formació i reciclatge del personal docent, fomentant i impulsant el desenrotllament de l'educació i formació integral de qualitat, des d'una concepció cristiana de la persona, la vida i el món.  
2) La promoció d'iniciatives i ofertes educatives cristianes de qualitat en la societat.   
3) La promoció de l'acció i obra social de l'Església Catòlica.   
Per a la consecució dels dits fins, la Fundació desenrotllarà les activitats següents:   
1) La direcció, administració i explotació directa dels centres docents que siguen de titularitat o propietat de la Fundació, per donació, creació o adquisició, podent també col·laborar amb qualsevol centre docent en la consecució de la dita finalitat.   
2) La prestació de qualsevol tipus de serveis educatius i de formació integral de la persona.  
3) El desenrotllament, promoció i divulgació d'iniciatives i programes d'acció social, d'acord amb els principis i valors cristians.   
Són beneficiaris de la Fundació:   
A) Tots els xiquets/xiquetes, jóvens i professionals de l'educació i adults, que formen part, o que puguen formar part, de la Comunitat Educativa de l'entitat Fundació Privada Divina Providència Vinaròs, Fundació de la Comunitat Valenciana, per a una millor formació integral de la persona, així com tots els que potencialment puguen accedir al/els centre/s dels que siga titular la Fundació.   
B) Totes les entitats que cultiven i promoguen l'acció social de l'Església Catòlica.   
La Fundació atorgarà els seus beneficis, amb criteris d'imparcialitat, objectivitat i no discriminació, a les persones o entitats que, reunint les condicions expressades anteriorment, estime el Patronat que són legítims creditors dels mateixos, d'acord amb les bases, normes o regles que s'establisquen a aquest efecte.   
Ningú podrà al·legar, enfront de la Fundació, dret preferent a gaudir dels seus beneficis, ni podrà imposar la seua atribució a persona o entitat determinada  
  
Sisé. Per Resolució de data 13 de maig de 2011, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana la Fundació de la Comunitat Valencià Auditori Teulada-Moraira, amb el número 201A i classificar-la amb el caràcter de cultural. El seu domicili radicarà al carrer Orba núm. 2 de Teulada.  
La Fundació té com a objecte el foment, promoció i divulgació de la música i les arts escèniques, mitjançant la celebració de representacions musicals, teatrals, dansa i altres representacions anàlogues de caràcter artístic, així com quantes accions de caràcter cultural, educatiu o d'una altra índole tinguen relació amb això i amb les activitats a desenrotllar a l'Auditori Infanta Leonor de Teulada-Moraira (com ara l'organització de concerts, representacions teatrals, musicals, simposis, exposicions, conferències de caràcter sociocultural?).  
  
Concretament, les activitats que exercisca la Fundació perseguiran el compliment dels fins següents:  
L'exposició i divulgació de la música i de les arts escèniques, especialment d'aquelles que compten amb major arrelament i tradició a la Comunitat Valenciana.  
La realització d'activitats, actuacions divulgatives o projectes de qualsevol tipus, tendents a la difusió, foment, divulgació de la música i de les arts escèniques.  
El suport i contribució al coneixement, en tots els àmbits, de l'Auditori Municipal, promovent quantes accions, i en els termes més amplis, que tinguen relació amb això.  
El foment i impuls de la participació directa o indirecta en les activitats o projectes de la Fundació o qualssevol persones naturals o jurídiques.  
Principalment, el compliment de tals fins s'efectuarà mitjançant el desenrotllament de les activitats següents:  
A. Assessorament cultural i tècnic relatiu al conjunt d'activitats i continguts expositius de l'Auditori Municipal.  
B. Organització d'exposicions, reunions, conferències, seminaris, cursos i altres actes semblants en general; edició i difusió de treballs, estudis i informes que nasquen d'activitats enumerades en l'objecte de la Fundació, així com qualssevol altres que tinguen caràcter cultural o anàleg, mitjançant publicacions, celebracions o cerimònies, i quants altres mitjans considere convenients.  
Per a ajudar al compliment dels seus fins fundacionals, la Fundació podrà realitzar per si mateixa quantes activitats, incloses, si fa al cas, les mercantils i/o industrials, que conduïsquen directament o indirectament a la seua consecució, sempre que aquestes coincidisquen amb l'objectiu o finalitat específica de la Fundació, sense que en cap cas la realització d'activitats mercantils puga constituir la seua activitat principal. La Fundació podrà, així mateix, participar majoritàriament en societats de capital no personalistes, sempre que amb això coadjuve al millor compliment dels fins fundacionals en els termes que preveu la legislació vigent.  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació es realitzaran sense ànim de lucre.  
Seran potencials beneficiaris qualssevol persones naturals o jurídiques.  
La Fundació atorgarà els seus beneficis -amb criteris d'imparcialitat, objectivitat i no discriminació- a les persones o entitats que, reunint les condicions expressades anteriorment, estime el Patronat que són legítimes creditores dels mateixos, d'acord amb les bases, normes o regles que s'establisquen a aquest efecte.  
Ningú podrà al·legar, enfront de la Fundació, dret preferent a gaudir dels seus beneficis, ni imposar la seua atribució a persones o entitat determinada.  
  
València, 25 de maig de 2011.- El secretari autonòmic de Justícia, p. d. (R 30.07.2010): Jorge Cabré Rico.